รัฐบาลไทย-ข่าวทำเนียบรัฐบาล-การปรับปรุงกฎเกณฑ์เกี่ยวกับการขายชุดตรวจและน้ำยาที่เกี่ยวข้องกับการวินิจฉัยการติดเชื้อ SARS-Cov-2
วันจันทร์ที่ 25 ตุลาคม 2564
การปรับปรุงกฎเกณฑ์เกี่ยวกับการขายชุดตรวจและน้ํายาที่เกี่ยวข้องกับการวินิจฉัยการติดเชื้อ SARS-Cov-2
(เชื้อก่อโรค COVID-19) แบบตรวจหาแอนติเจนด้วยตนเอง (COVID-19 Antigen test self-test kits)
ประเด็นสําคัญ
คณะอนุกรรมการพิจารณาปรับปรุงกฎหมายที่เป็นอุปสรรคต่อการประกอบอาชีพและการดําเนินธุรกิจ ของประชาชน ภายใต้คณะกรรมการดําเนินการปฏิรูปกฎหมายในระยะเร่งด่วน ได้หารือร่วมกับ สํานักงานคณะกรรมการอาหารและยา (อย.) เพื่อปรับปรุงข้อกําหนดให้ขายชุดตรวจและน้ํายาที่เกี่ยวข้อง กับการวินิจฉัยการติดเชื้อ SARS-Cov-2 (เชื้อก่อโรค COVID-19) แบบตรวจหาแอนติเจนด้วยตนเอง (COVID-19 Antigen test self-test kits) ร่างหลักการนี้เป็นส่วนหนึ่งของความพยายามผลักดัน การพัฒนากฎหมายเพื่อเปลี่ยนแปลงดิจิทัลของเศรษฐกิจและสังคมไทย ( Thailand’s digital transformation) จึงเสนอให้สํานักงาน อย. ปรับปรุงกฎเกณฑ์ที่เกี่ยวข้องเพื่อให้ผู้นําเข้าหรือ ผู้จัดจําหน่ายสามารถขายชุดตรวจฯ ให้แก่ผู้ประกอบการโรงงานอุตสาหกรรมได้โดยตรง ซึ่งจะช่วยให้ สามารถจัดหาชุดตรวจฯ ได้ตามจํานวนที่ต้องการและลดต้นทุนของผู้ประกอบการ
สํานักงาน อย. ได้พิจารณาข้อเสนอของคณะอนุกรรมการฯ และได้ปรับปรุงประกาศกระทรวง สาธารณสุขฯ โดยตั้งแต่วันที่ ๒๙ กันยายน ๒๕๖๔ ผู้นําเข้าหรือผู้จัดจําหน่ายสามารถขายชุดตรวจฯ ที่ขึ้นทะเบียนถูกต้องได้โดยทั่วไป
​สถานะในการดําเนินการ
คณะอนุกรรมการพิจารณาปรับปรุงกฎหมายที่เป็นอุปสรรคต่อการประกอบอาชีพและการดําเนิน ธุรกิจของประชาชนได้ประชุมหารือกับสํานักงานคณะกรรมการอาหารและยา (อย.) กระทรวงสาธารณสุข เมื่อวันศุกร์ที่ ๓ กันยายน ๒๕๖๔ ผ่านระบบอิเล็กทรอนิกส์ เพื่อหารือและขอทราบความคืบหน้าการดําเนิ นการ ของสํานักงาน อย. ในการปรับปรุงกฎเกณฑ์และกระบวนงานตามข้อเสนอของสถาบันวิจัยเพื่อการพัฒนาประเทศไทย (TDRI) และเพื่อหารือการปรับปรุงกฎเกณฑ์และกระบวนงานที่เป็นเรื่องเร่งด่วนในสถานการณ์แพร่ระบาดของ โรคติดเชื้อไวรัสโคโรนา ๒๐๑๙ โดยในประเด็นการปรับปรุงกฎเกณฑ์และกระบวนงานที่เป็นเรื่องเร่งด่วน ในสถานการณ์แพร่ระบาดของโรคติดเชื้อไวรัสโคโรนา ๒๐๑๙ ซึ่งได้มีการหารือถึงปัญหาข้อจํากัดเกี่ยวกับ การขายชุดตรวจและน้ํายาที่เกี่ยวข้องกับการวินิจฉัยการติดเชื้อ COVID-19 (ATK) ตามประกาศกระทรวง สาธารณสุข เรื่อง ชุดตรวจและน้ํายาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) แบบตรวจหาแอนติเจนด้วยตนเอง (COVID-19 Antigen test self-test kits) ซึ่งกําหนดให้ขายชุดตรวจฯ ได้เฉพาะแก่ (ก) สถานพยาบาลของรัฐ โรงพยาบาลเอกชน และคลินิกเวชกรรมต่าง ๆ (ข) หน่วยงานของรัฐ และ (ค) สถานที่ขายยาแผนปัจจุบัน ส่งผลให้ผู้นําเข้าหรือผู้จัดจําหน่ายไม่สามารถขายชุดตรวจฯ โดยตรงให้แก่ผู้ประกอบการโรงงานอุตสาหกรรมจํานวนมากซึ่งจะต้องปฏิบัติตามแนวทางการป้องกันโรค Good Factory practice (GFP) ได้
เพื่อแก้ไขปัญหาดังกล่าว คณะอนุกรรมการฯ จึงเสนอให้สํานักงาน อย. ปรับปรุงกฎเกณฑ์ ที่เกี่ยวข้องเพื่อให้ผู้นําเข้าหรือผู้จัดจําหน่ายสามารถขายชุดตรวจฯ ให้แก่ผู้ประกอบการโรงงานอุตสาหกรรม ได้โดยตรง ซึ่งจะช่วยให้สามารถจัดหาชุดตรวจฯ ได้ตามจํานวนที่ต้องการและลดต้นทุนของผู้ประกอบการ ในการป้องกันโรคอย่างมีนัยสําคัญ ซึ่งสํานักงาน อย. ได้พิจารณาข้อเสนอของคณะอนุกรรมการฯ และได้ปรับปรุง ประกาศกระทรวงสาธารณสุขฯ โดยตั้งแต่วันที่ ๒๙ กันยายน ๒๕๖๔ ผู้นําเข้าหรือผู้จัดจําหน่ายสามารถ ขายชุดตรวจฯ ที่ขึ้นทะเบียนถูกต้องได้โดยทั่วไป ทั้งนี้ ในการประชุมคณะกรรมการปฏิรูปกฎหมายในระยะเร่งด่วน ครั้งที่ ๙/๒๕๖๔ วันที่ ๗ ตุลาคม ๒๕๖๓ คณะกรรมการฯ มีมติรับทราบการดําเนินงานของคณะอนุกรรมการฯ พร้อมทั้งมีมติขอบคุณสํานักงาน อย. ที่ได้พิจารณาปรับปรุงกฎเกณฑ์เพื่ออํานวยความสะดวกแก่ประชาชน และลดภาระของผู้ประกอบการในเรื่องที่มีความสําคัญอย่างยิ่งด้วยความรวดเร็ว
คณะกรรมการดําเนินการปฏิรูปกฎหมายในระยะเร่งด่วนประกอบด้วยผู้ทรงคุณวุฒิ ดังนี้
๑. ศาสตราจารย์กิตติคุณ บวรศักดิ์ อุวรรณโณ
๒. ดร.กอบศักดิ์ ภูตระกูล
๓. ศาสตราจารย์พิเศษ กิติพงศ์ อุรพีพัฒนพงศ์
๔. ศาสตราจารย์ บรรเจิด สิงคะเนติ
๕. ดร.วชญะ เครืองาม
๖. ดร.วิรไท สันติประภพ
๗. ศาสตราจารย์พิเศษ วิศิษฏ์ วิศิษฏ์สรอรรถ
๘. ดร.สมเกียรติ ตั้งกิจวานิชย์
๙. นายสุขุมพงศ์ โง่นคํา
กรรมการผู้แทนส่วนราชการ
๑. นางพงษ์สวาท กายอรุณสุทธิ์ ผู้อํานวยการสํานักงานขับเคลื่อนการปฏิรูปประเทศ ยุทธศาสตร์ชาติ
และการสร้างความสามัคคีปรองดอง (ป.ย.ป.)
๒. นางสาวสาวิตรี ชํานาญกิจ  ผู้แทนสํานักเลขาธิการคณะรัฐมนตรี
๓. นางอารีย์พันธ์ เจริญสุข ผู้แทนสํานักงานคณะกรรมการพัฒนาระบบราชการ
๔. นายยอดฉัตร ตสาริกา ผู้แทนสํานักงานขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง (ป.ย.ป.)
๕. นายจินตพันธุ์ ทังสุบุตร ผู้แทนสํานักงานคณะกรรมการกฤษฎีกา
๖. นายปุณณลักข์ สุรัสวดี ผู้แทนสํานักงานสภาพัฒนาเศรษฐกิจและสังคมแห่งชาติ